Document ID: /roh_data/filtered/fineweb-2-filterrobots_roh.jsonl.gz/22112

En il Grischun è la cussegliaziun da professiun e da carriera da nov gratuita per tut tgi che viva en il chantun. La regenza abolescha la taxa da 150 francs per ura da cussegliaziun. Cun quest pass reageschian ins tranter auter sin in studi naziunal.
Tenor quel vegnan persunas ch'èn savens dischavantagiadas socialmain anc dischavantagiadas pli fitg sch'ellas ston surpigliar sezzas ils custs da cussegliaziun. Ultra da quai sa participescha il Grischun a la purschida supplementara da la Confederaziun «viamia» che prevesa tranter auter ina cussegliaziun da carriera gratuita per persunas sur 40 onns.